
Annwyl Eilir,

Wrth edrych yn 6l ar y ddwy flynedd diwethaf, dwi mor falch o bopeth rydw i wedi cyflawni,
ac wrth gwrs, fy ngradd derfynol. Ond mae yna nifer o ffactorau sydd wedi fy ngalluogi i
gyrraedd hyn.

Whnes i gychwyn y cwrs yma yn amheus iawn. Poeni am bwy fydd ar fy nghwrs, pa mor
dalentog ydyn nhw, ydw i’'n mynd i allu cadw lan gyda’r gwaith? Roedd y cwestiynau yma yn
gorbwyso positifrwydd y cwrs a bod yn y brifysgol. Roedd fy mhrofiad yn y chweched
dosbarth ddim yn un bert, oherwydd arholiadau, cyfyngiadau covid ayyb, ac roeddwn i'n
gobeithio dianc o hyn i gyd wrth ddod i astudio BA Perfformio. Ar y dechrau roeddwn i'n
fewnblyg, yn trio cuddio fy hun fel bod fi ddim yn bersonoliaeth amlwg yn yr ystafell. Ond un
peth rydw i wedi dysgu, a byddai’n cymryd hyn gyda fi ble bynnag rydw i’'n mynd tu hwnt i'r
brifysgol, yw i byth newid dy hun i blesio eraill, ac i mond bod y fersiwn gorau o fi a gallai
fod. Wrth i mi greu ffrindiau, a ffrindiau gydol oes ydyn nhw yn sicr, wnes i adael mynd, ac
roedd fy mhersonoliaeth unigryw yn treiddio trwy. Roedd gwersi yn dod yn fwy hwyl, ac
roeddwn i'n gweld fy hun yn llwyddo.

Rydw i'n dioddef gydag asthma yn eithaf gwael, ac wrth feddwl am fynd i wersi bodycon a
dawns, roeddwn i’'n poeni bydd y cyflwr yn fy nghyfyngu, ond wnaeth e'r cwbl gyferbyn.
Roedd fy athrawes dawns mor ystyriol, ac roedd hi’n gallu gweld yn glir pryd doeddwn i
ddim ar fy ngorau. Rydw i wedi dysgu bod hyn ddim yn fy niffinio i fel person. Dyw e ddim
wedi bod yn hawdd, ond nawr bod fi'n gallu dweud hyn a gwir credu ynddo fe, dyna
Iwyddiant i mi.

Ond nid dim fy marciau sydd wedi fy ngalluogi i ennill dosbarth 1af. Mae fy agwedd at y
cwrs, a'r cymhelliant i wneud yn dda wedi chwarae rél enfawr. Wnes i ddysgu gan un o fy
nhiwtoriaid bod sut rydych chi’'n cerdded mewn i ystafell ac yn gwneud cyswilit llygaid yn
ffactorau hanfodol ar gyfer sut mae rhywun yn beirniadu chi, a gall fyn fod yn bositif neu
negatif. Hefyd presenoldeb a phrydlondeb. “Os ydych chi ar amser, rydych chi'n hwyr.” Dyna
ddyfyniad sydd wir wedi sticio gyda fi, ac wrth fentro mewn i fyd mor gystadleuol, mae’n
beth dda i gofio! Ac yn olaf, dyw’r gwaith caled ddim yn stopio tu allan i’r ystafell dosbarth.
Ymarfer, ymarfer, ymarfer. Dyna beth sy’n mynd i dangos y gwahaniaeth rhyngot ti a'r
person sy'n sefyll ar dy bwys.

Y peth pwysicaf rydw i wedi dysgu yw credu yn dy hun, wastad. Yn cerdded mewn i'r
diwrnod cyntaf o brifysgol, yn adnabod neb, yn gwybod dim, roeddwn i wedi dweud wrth fy
hun o fewn y pum munud gyntaf, mae pawb yma yn well na ti, beth yw’r pwynt o fod yma?
Ac yn edrych nél, mae hwnna yn gwneud fi'n eithaf trist. Wrth gwrs dyw bob dydd ddim yn
berffaith ac yn ddelfrydol, ond dwi wedi gwella nid dim ond fel perfformwraig, ond fel
person. Ac mae'r diolch i gyd i'r brifysgol. Felly, diolch yn fawr!

Cofion cynnes,
Kira Davies




